Lav et referat af nedenstående tekst:

Tekst:
Der er flere nordjyder, som har en tanke på bæredygtighed og miljøhensyn, når de skal på livets sidste rejse. En undersøgelse, ’Danskerne og døden 2022', viser, at 38 procent af nordjyderne prioriterer bæredygtighed i forhold til deres egen begravelse. Øland Skovbegravelsesplads, som ligger ved Brovst, er et sted, hvor man kan få sin urne nedsat i et skovstykke i stedet for det typiske valg, som er på kirkegården. 77-årige Annette Løkke-Madsen har været skrevet op hos Øland Skovbegravelsesplads siden 2021. - Naturen betyder alt for mig, så det er også her, jeg skal være, når jeg dør. Jeg fik min veninde overtalt til også at få en plads herude, og hun kom så herfra først. Annette Løkke-Madsen var med til venindens urnenedsættelse tidligere på året. - Jeg var herude med hendes drenge og sænke hende ned, og det var meget jordnært, uhøjtideligt og naturligt. - Jeg har fået et vennepar til at få en plads herude også, så det bliver ren fredagsbar, når vi alle bliver samlet her under træerne, siger Annette Løkke-Madsen. Øget interesse for skovgrave I dag er der 15 skovbegravelsespladser i landet, og de er anlagt i det, der kaldes 'fredskov'. Det sikrer, at skoven drives efter reglerne om bæredygtig drift. - Det tiltaler rigtig mange, at en skovbegravelse lever op til alle kriterier for en bæredygtig og miljøvenlig begravelse blandt andet med biologisk nedbrydelige urner, og at det skaber gode vilkår for biodiversiteten, siger Mette Glarborg, der har Ørland Skovbegravelsesplads. Urnerne, der bruges til skovbegravelser, bliver hurtigere biologisk nedbrudt end almindelige trækister. Derudover er der ingen arbejde for de pårørende. - Man skal altså ikke tænke på at lægge blomster eller gran om vinteren. Faktisk er disse begrænsninger for udsmykningen af gravstedet noget af det, der tiltaler folk mest, når de vælger skoven, siger Mette Glarborg.

Referat:
Mere end hver tredje nordjyde prioriterer bæredygtighed efter deres død.